TOETUSLEPING

**.............. Vallavalitsus/Linnavalitsus** asukohaga ..............., reg nr ................. vallavanem/linnapea ......................... isikus, kes tegutseb valla põhimääruse alusel (edaspidi **Omavalitsus**)

ja

**.....................,** isikukood ........................., elukoht......................... katastriüksuse nr ................................ (edaspidi **Toetuse saaja**),

keda nimetatakse edaspidi eraldi **Lepinguosaline** ja mõlemad koos **Lepinguosalised**,

sõlmivad käesoleva lepingu (edaspidi **Leping**) alljärgnevas:

# 1. ÜLDSÄTTED

* 1. Leping reguleerib suhteid, mis tekivad Lepinguosaliste vahel pärast Omavalitsuse poolt taotluse rahuldamise otsuse tegemist.
  2. Lepingu sõlmimisega võtab Toetuse saaja endale kohustuse tagada Toetuse saajal lasuvate kohustuste täitmise taotluses sisalduva projekti ……………. (edaspidi **Projekt**) elluviimisel vastavuses riigihalduse ministri 22. veebruari 2018. a käskkirjaga nr 1.1-1/14 kinnitatud dokumendiga “Hajaasustuse programm ” (edaspidi **Programm**) ja käesoleva Lepinguga.
  3. Omavalitsus annab Toetuse saajale Projekti teostamiseks toetust summas ................................................ **(...........................)** eurot, , millest riigipoolne toetus on ….. eurot ning Omavalitsuse poolne toetus ….. eurot.
  4. **Projekti alguskuupäev on ................**
  5. **Projekti lõppkuupäev on ..................**
  6. **Projekti aruande esitamise tähtpäev on ..................**
  7. Lepinguosaliste esindajad Lepingu täitmisega seotud küsimustes on:

**..................**  (edaspidi **kontaktisik**), postiaadress ..............................., tel ....................., e-post .........................

Toetuse saaja – .................. (edaspidi **kontaktisik**), postiaadress ......................... , tel ................. e-post……………

**2. TOETUSE SAAJA ÕIGUSED JA KOHUSTUSED**

* 1. **Toetuse saaja on õigustatud:**
     1. saama Omavalitsuselt informatsiooni ja nõuannet, mis on seotud Toetuse saaja kohustuste täitmisega ja Projekti elluviimisega, sealhulgas Projekti elluviimisega seotud õigusaktide ning tööde teostajatele kehtivate nõuete osas;
     2. Programmi § 17 lõikes 2 nimetatud kohaliku omavalitsuse tegevusest tulenevate rikkumiste korral jätta riigipoolne toetus tagastamata.
  2. **Toetuse saaja on kohustatud:**
     1. kasutama toetust vastavuses esitatud taotlusega, taotluse rahuldamise otsusega ja käesoleva Lepinguga ning saavutama Projektis ettenähtud tulemuse;
     2. tagama vastavalt Projekti eelarvele ettenähtud oma- ja kaasfinantseeringu summas .................................... **(.....................) eurot**;
     3. kasutama tööde teostamisel vaid vastavat õigust omavat ettevõtjat, kui tööde teostajale on seatud erinõudeid;
     4. tagama Projektiga seotud kulude abikõlblikkuse Programmi mõistes, sh tegema Projektiga seotud abikõlblikke kulusid käesoleva Lepingu sõlmimisest kuni Projekti lõppkuupäevani;
     5. informeerima Omavalitsust kaetud tööde akti tegemisest 3 tööpäeva ette, et järelevalveks määratud isik saaks kontrollida vee-, kanalisatsiooni- või autonoomse elektrisüsteemi või juurdepääsutee nõuetekohast rajamist;
     6. võtma rajatud vee-, kanalisatsiooni- või autonoomse elektrisüsteemi või juurdepääsutee kasutusele ning teostama selleks vajalikud lisatööd (sh sisetööd) hiljemalt 2 aasta jooksul alates Projekti lõppkuupäevast; juhul, kui toetust on saadud majapidamisele, millele on taotlemise hetkel väljastatud ehitusluba elamu ehitamiseks, peab elamule hiljemalt 2 aasta jooksul alates Projekti lõppkuupäevast olema väljastatud kasutusluba;
     7. tagastama Omavalitsuse nõudmisel osaliselt või täielikult riigipoolse toetuse Omavalitsusele, kui:
        1. ilmneb asjaolu, mille korral taotlust ei oleks rahuldatud;
        2. Toetuse saaja on rikkunud Lepingu tingimusi;
        3. ilmnevad asjaolud, mille tõttu Projekti läbiviimist või jätkamist ei saa pidada otstarbekaks või see on võimatu või võib osutuda võimatuks;
        4. Projekti teostamise ajal on Toetuse saaja esitanud valeandmeid või varjanud andmeid;
        5. Projekti tulemusena loodud vee-, kanalisatsiooni- või autonoomne elektrisüsteem või juurdepääsutee ei ole Toetuse saaja majapidamises kasutusele võetud ning Toetuse saaja ei ole vastavalt Programmi § 15 lõike 1 punktile 6 Projekti lõppkuupäevast alates 2 aasta jooksul täiendavate investeeringutega selle kasutuselevõtmise võimalust loonud või ei ole elamule väljastatud kasutusluba;
        6. Projekti elluviimise perioodi jooksul ja enne lõpparuande kinnitamist muutub taotleja alaline elukoht või elukoht rahvastikuregistri andmete kohaselt, v.a juhul kui tegemist on vääramatu jõu tagajärjel tekkinud muutusega.

##### viivitamatult kirjalikult informeerima Omavalitsust:

##### kõigist muudatustest esitatud andmetes või asjaoludest, mis mõjutavad või võivad mõjutada Toetuse saaja kohustuste täitmist;

##### Projekti teostamise käigus ilmnenud Projekti negatiivse tulemuse suurest tõenäosusest või vältimatusest ning Projekti edasise jätkamise kaheldavast otstarbekusest;

##### vajadusest muuta projekti perioodi, esitades vastava taotluse enne lepingus kajastatud projekti elluviimise kavandatud lõppkuupäeva.

* + 1. esitama Omavalitsusele ettenähtud vormil, viisil ja tähtaja jooksul nõutud informatsiooni ning Projekti aruande hiljemalt 1 kuu jooksul pärast Projekti lõppkuupäeva toetuse kasutamise kohta koos järgmiste dokumentidega:
       1. kulu- ja maksedokumentide koopiad;
       2. veesüsteemide valdkonna projekti puhul pärast Projekti lõppemist tehtud vee analüüs, välja arvatud juhul, kui Projekti eesmärgiks oli torustiku ehitamine või pumba paigaldamine olemasolevasse kaevu.
    2. **teostama rahalised tehingud panga vahendusel; Projekti raames tehtud kulud tuleb välja maksta Toetuse saajale või kaastaotlejale või nende lähisugulasele või hõimlasele kuuluvalt pangakontolt või Programmi § 6 lõikes 3 nimetatud korterelamute puhul ka vastava korteriühistu pangakontolt;**
    3. võimaldama Projekti perioodil ja 3 aasta jooksul arvates Projekti lõppkuupäevast teostada kohapealset kontrolli, auditit ja järelevalvet toetuse ning oma- ja kaasfinantseeringu kasutamist kajastavate kulu- ja maksedokumentide originaalide, soetatud seadmete, materjalide ja teostatud tööde osas ning osutama kontrolli, auditi ja järelevalve kiireks läbiviimiseks igakülgset abi;
    4. andma kontrollija käsutusse kõik soovitud andmed ja dokumendid 5 tööpäeva jooksul arvates vastava teate saamisest;
    5. säilitama taotluse ja Projekti teostamisega seonduva dokumentatsiooni 3 aasta jooksul arvates Projekti lõppkuupäevast;
    6. seadma notariaalse reaalservituudi kaastaotleja või hilisemate puurkaevuga liitujate kinnisasjade kasuks, juhul kui Projekti raames rajatav puurkaev varustab joogiveega kaastaotleja või hilisemate puurkaevuga liitujate majapidamisi;
    7. seadma notariaalse reaalservituudi kaastaotleja või hilisemate kanalisatsioonisüsteemiga liitujate kinnisasjade või juurdepääsutee kasutajate kinnisasjade kasuks, juhul kui projekti raames rajatav või parendatav kanalisatsioonisüsteem või juurdepääsutee teenindab kaastaotleja või hilisemate kanalisatsioonisüsteemidega liitujate või juurdepääsutee kasutajate majapidamisi, mis asuvad teistel kinnistutel;
    8. veevarustussüsteemide valdkonna projekti puhul võimaldama 5 aasta jooksul puurkaevu valmimisest arvates, kui kaevu tootlikkus seda ei piira, Projekti raames rajatud puurkaevuga hilisemaid liitumisi; hilisemate liitujate poolt makstav liitumistasu ei tohi ületada Toetuse saaja poolset kaevu rajamise omaosalust;
    9. tagastama Omavalitsusele Projekti odavamal elluviimisel kasutamata jäänud vahendid 15 tööpäeva jooksul alates toetuse kasutamise aruande kinnitamisest; juhul, kui toetusest jääb kasutamata vähem kui 10 eurot, siis kasutamata jäänud osa ei tagastata;
    10. maksma toetuse tagasi Omavalitsuse poolt sätestatud tähtaja jooksul, toetuse tagasimaksmisega viivitamisel maksma tagasimaksmisele kuuluva toetuse summa jäägilt viivist 0,1% päevas iga viivitatud kalendripäeva eest.

**3. OMAVALITSUSE ÕIGUSED JA KOHUSTUSED**

**3.1 Omavalitsus on õigustatud:**

* + 1. nõudma Toetuse saajalt täiendavaid andmeid tõendamaks, et majapidamine, millele toetust taotleti, on Toetuse saaja alaline elukoht alates taotluse esitamise aasta 1. jaanuarist kuni Projekti perioodi lõpuni; samuti on Omavalitsusel õigus koguda tõendamiseks täiendavaid andmeid;
    2. nõudma taotluses sisalduvate Projekti tegevuste ja kulude kohta täiendavate andmete ja dokumentide esitamist;
    3. teostama Projekti perioodil ka 3 aasta jooksul arvates Projekti lõppkuupäevast kohapealset kontrolli toetuse ning oma- ja kaasfinantseeringu kasutamist kajastavate kulu- ja maksedokumentide, soetatud seadmete, materjalide ja teostatud tööde osas;
    4. ütlema Lepingu üles, lõpetama toetuse väljamaksmise ning nõudma toetuse osalist või täielikku tagastamist kui:
       1. ilmneb asjaolu, mille korral taotlust ei oleks rahuldatud;
       2. Toetuse saaja on rikkunud Lepingu tingimusi;
       3. ilmnevad asjaolud, mille tõttu Projekti läbiviimist või jätkamist ei saa pidada otstarbekaks või see on võimatu või võib osutuda võimatuks;
       4. Projekti teostamise ajal on Toetuse saaja esitanud valeandmeid või varjanud andmeid;
       5. Projekti tulemusena loodud vee-, kanalisatsiooni- või autonoomne elektrisüsteem või juurdepääsutee ei ole Toetuse saaja majapidamises kasutusele võetud ning Toetuse saaja ei ole vastavalt Programmi § 15 lõike 1 punktile 6 Projekti lõppkuupäevast alates 2 aasta jooksul täiendavate investeeringutega selle kasutuselevõtmise võimalust loonud või ei ole elamule väljastatud kasutusluba;
       6. Projekti elluviimise perioodi jooksul ja enne lõpparuande kinnitamist muutub taotleja alaline elukoht või elukoht rahvastikuregistri andmete kohaselt, v.a juhul kui tegemist on vääramatu jõu tagajärjel tekkinud muutusega.
    5. nõudma Toetuse saajalt toetus tagasi, kui ilmnevad Programmi § 15 lõikes 2 nimetatud asjaolud. Riigipoolse toetuse tagasinõudmisel lähtub kohalik omavalitsus § 20 lõigetes 1‒4 nimetatud määradest, Omavalitsuse poolse toetuse tagasinõudmisel lähtub kohalik omavalitsus § 20 lõigetes 1‒4 nimetatud määradest, arvestades tagasinõudmise aluseks olevaid asjaolusid;
    6. toetuse tähtpäevaks tagastamata jätmisel Toetuse saaja poolt nõudma viivist kuni 0,1% päevas iga viivitatud päeva eest;
    7. nõudma Toetuse saajalt tagasi Projekti odavamal elluviimisel kasutamata jäänud vahendid, kui toetusest jääb kasutamata vähemalt 10 eurot;
    8. vähendama proportsionaalselt toetust, juhul kui Toetuse saaja oma- ja kaasfinantseering väheneb alla 33% Projekti abikõlblikest kuludest;
    9. nõudma Toetuse saajalt täiendavat informatsiooni toetuse kasutamise kohta;
    10. nõudma Teostajalt toetuse tagastamist kui ilmnevad asjaolud, mille tõttu Projekti läbiviimist või jätkamist ei saa pidada otstarbekaks või see on võimatu või võib osutuda võimatuks.
  1. **Omavalitsus on kohustatud:**
     1. kandma pärast Lepingu sõlmimist 10 tööpäeva jooksul toetuse summas ............................................................. **(...............)** eurot Toetuse saaja pangakontole;

või

kandma pärast Lepingu sõlmimist 10 tööpäeva jooksul 90% ulatuses toetuse summast ............................................................. **(...............)** eurot ja 10% ulatuses toetuse summast ............................................. **(..............)** eurot pärast Toetuse saaja poolt esitatud Projekti aruande kinnitamist Toetuse saaja pangakontole;

* + 1. nõustama vajadusel Toetuse saajat seoses Projekti elluviimisega, sealhulgas Projekti elluviimisega seotud õigusaktide ning tööde teostajatele kehtivate nõuete osas;
    2. koostama tööde ülevaatusakti, kui kaetud tööde akt ei ole nõutav, millega Omavalitsuse esindaja kinnitab, et taotlusega koos esitatud teostatavate tööde kirjelduses kavandatud tööd on kavandatud mahus tehtud või asendatud töödega, mis tagavad esialgselt kavandatud tulemuse;
    3. kiitma heaks või lükkama tagasi 20 tööpäeva jooksul Toetuse saaja poolt esitatud Projekti aruande ning informeerima sellest Toetuse saajat 5 tööpäeva jooksul aruande heakskiitmisest või tagasilükkamisest alates;
    4. tegema aruandevormid ja muud asjakohased juhendmaterjalid kättesaadavaks oma veebilehel;
    5. informeerima Toetuse saajat toetuse kasutamist reguleerivates dokumentides tehtud muudatustest;
    6. mitte avaldama Toetuse saaja ja taotluse kohta menetluse käigus saadud informatsiooni (välja arvatud Programmi § 17 lõike 1 punktis 5 nimetatud informatsioon) ega dokumente, välja arvatud õigusaktides sätestatud juhtudel.

**4. LÕPPSÄTTED**

* 1. Leping jõustub selle allkirjastamisest ja kehtib kuni Lepinguosaliste poolt kõigi oma kohustuste nõuetekohase täitmiseni.
  2. Lepingut võib muuta Lepinguosaliste kirjalikul kokkuleppel. Muudatused jõustuvad pärast allakirjutamist mõlema Lepinguosalise poolt või Lepinguosaliste poolt määratud tähtpäeval.
  3. Kõik Lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus asukohajärgses kohtus.
  4. Lepingus reguleerimata küsimustes juhinduvad Lepinguosalised Programmist ja Eesti Vabariigis kehtivatest õigusaktidest.

## 5. LEPINGUOSALISTE REKVISIIDID JA ALLKIRJAD:

**Omavalitsus:** **Toetuse saaja:**

Vallavanem/Linnapea ......................... ........................

Aadress ............................... Postiaadress ..................

Tel........................................ Tel ...................

E-post.................................... E-post……………..

Pangarekvisiidid

A/a .........................

*/digitaalselt allkirjastatud/* */digitaalselt allkirjastatud/*\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_